2014年4月29號日食

2014年4月29號日食是一趟日環食，勒2014年4月29日號發生。新月箇日天（就是朔日），地球浪看過去月亮搭太陽個角距離極小，該歇辰光月亮如果齊巧勒月球交點附近，穿過太陽搭地球當中，搭地球、太陽接近一直線，就會得出現日食。月球穿過太阳搭地球當中，但必過離地球遠仔一滴滴，本影朆接觸著地球表面，讓偽本影覆蓋個區域裡向看到月球個角直徑小於太陽，就是日環食，同時勒本影兩嗨邊幾千公里個半影範圍裡向遮脫一部分陽光，出現日偏食。該趟日全食經過仔南極洲維多利亞地極小部分區域，日偏食覆蓋仔澳大利亞、南印度洋、南極洲靠近印度洋個區域搭周邊部分地區。

 日食個情況 
 出現區域 
該趟日食開始個辰光，月影軸線朆經過地球，只從地球南端個外頭掠過，偽本影擦過南極洲維多利亞地查弗多600公里長個區域，是地球浪唯一好看見該趟日環食個場化。環食帶朆覆蓋任何南極科學考察站。

除脫交關短個環食帶裏向好看見日環食之外，月球半影覆蓋範圍裏向儕好看見日偏食，包括印尼南端一部分個島、東帝汶絕大部分、幾乎整個澳大利亞、南極洲靠近印度洋個部分地區搭南印度洋裏向個島。

整個21世纪只有3趟月影軸線朆經過地球、本影或者偽本影擦過地球一端個日食，包括2趟日環食搭1趟日全食。除脫該趟日環食，剩下來2趟儕勒2043年發生，上一趟該種日食是1967年11月2號個日全食。

 基本參數 
 類型：日環食
 食甚中心處（勒南極洲維多利亞地）資料：
 辰光：2014年4月29號6:03:25.5（UTC）
 場化：
 食分：0.9868（環食帶裏向頂大）

 參考 

 外頭個網站 

 NASA日食專頁
 Google地圖顯示個日環食搭日偏食範圍

圖片：
 日落帶食 （日偏食），2014年4月30號每日一天文圖，勒澳大利亞南澳大利亞州阿德萊德拍個照
 澳洲布里斯本市個日落搭月落 （日偏食），2014年5月1號每日一天文圖

Category:日食